
ROMÂNIA

       Calea Republicii,  nr.1,                                                                                       +40359409977

       Cod fiscal 4348947                                                                         

                                                   e-mail:primaria@marghita.ro


Nr. 8356 din 21.07.2023 
Referat de aprobare

 la proiectul de hotărâre  trecerea din domeniul public in domeniul privat al municipiului Marghita a terenului din str. Eroilor nr. 2 având nr. cadastral 103989, înscris in CF nr. 103989 Marghita 

          Referatul de aprobare are la bază prevederile art. 6 alin(3) şi art. 30 din Legea nr. 24/2000, privind normele de tehnică legislativă pentru elaborarea actelor normative, republicată, cu modificările şi completările ulterioare, precum și art.136 alin (8) lit. ”a” din OUG nr. 57/2019, privind Codul administrativ,  reprezentând instrumentul de prezentare şi motivare a proiectului de trecere din domeniul public în domeniul privat al municipiului Marghita a terenului din str. Eroilor nr. 2 având nr. cadastral 103989, înscris in CF nr. 103989 Marghita .

         Terenul în suprafaţă de 1171 mp. are destinaţia de curti, construcţii pe care sunt  edificate construcţii industriale, edilitare proprietatea Societăţii Cooperative Meşteşugăreşti  Record Marghita si pentru care aceasta figurează şi în evidenţele noastre fiscale ca plătitoare de  impozit atât pentru construcţie cât şi pentru terenul aferent

         Având în vedere cererea nr. 1/4379 din 30.08.2022 depusă de SCM Record Marghita pentru a obţine titlu de proprietate pe acest teren în temeiul  art. 24 alin. (3) din Legea  213/2018  modificată de Legea nr. 87/2020 care prevede posibilitatea fostele asociaţii economice intercooperatiste, fostele organizaţii şi entităţi ale cooperaţiei de consum de a solicita proprietatea terenurilor daca sunt  deţinători de construcţii de la data dobândirii şi până la data solicitării înscrierii dreptului de proprietate, indiferent de regimul juridic al terenului 
            Pentru a putea solutiona cererea depusă de SCM Record Marghita de către Comisia Locală de Aplicare a Legii Fondului Funciar , având în vedere că acest teren nu este de utilitate publică şi nu a fost afectat niciodată de utilitate publică, fiind un teren îngrădit   aflat în folosinta Cooperativei, propun supunerea spre aprobare a trecerii din domeniul public al localităţii în domeniul privat in temeiul art.361 alin.(2) din OUG 57/2019 privind Codul Administrativ, cu modificarile si completările ulterioare. 

                       Primar

Marcel Emil Sas ADASCALIŢII
